**Teemu Miikkael Olavi Henritius** (s. 20. huhtikuuta 1993 Helsinki) on suomalainen jääkiekkoilija, joka pelaa Mestis-joukkue Jokereissa. Hän on pelipaikaltaan keskushyökkääjä, mutta Henritius osaa pelata myös laidassa.

Ura
---

### Seuraura

Henritius on Jokereiden kasvatti. Hän oli kaudella 2008–2009 joukkueen C-nuorten paras maalintekijä SM-karsinnoissa 16 osumallaan. C-nuorten SM-sarjan pudotuspeleissä Henritius jakoi sarjan pistepörssin voiton Kärppien Juho Palatsin ja Markus Granlundin kanssa tehoilla 6+6=12. Henritius voitti kauden päätteeksi Suomen-mestaruuden.

Kaudella 2011–2012 Henritius debytoi miesten peleissä; hän pelasi kahdeksan Mestis-ottelua Kiekko-Vantaassa tehopistein 1+3=4 sekä yhdeksän runkosarja- ja kolme playoff-ottelua Jokereiden SM-liigajoukkueessa tehden kaksi syöttöpistettä. Henritius teki SM-liigadebyyttinsä 27. joulukuuta 2011 vieraissa Rauman Lukkoa vastaan. Hänet merkittiin Jokereiden kolmossentteriksi laidoilleen Jarkko Ruutu ja Teuvo Teräväinen. Henritius voitti kauden päätteeksi SM-pronssia. Suurimman osan kaudestaan hän pelasi kuitenkin Jokereiden A-nuorissa, joiden paras syöttäjä ja toiseksi paras pistemies Henritius oli tehoilla 11+37=48. Kevään 2012 pudotuspeleissä hän oli Jokereiden paras syöttäjä kuudella syöttöpisteellään. Henritius voitti kauden päätteeksi A-nuorten SM-hopeaa. Helmikuussa 2012 hän teki kaksivuotisen jatkosopimuksen Jokereiden kanssa.

Kausi 2012–2013 Henritiuksella alkoi ikävästi, sillä hänen akillesjänteensä katkesi kauden toisessa ottelussa. Henritiuksen on ennustettiin palaavan kaukaloihin vasta kevätkauden puolella, mutta hän ei pelannut enää loppukaudella. Henritius pelasi ennen loukkaantumistaan myös kolme nuorten maaottelua. Myös kausi 2013–2014 hänellä meni loukkaantumisten takia pilalle. Henritius pelasi Jokereissa kaksi European Trophyn ottelua, mutta runkosarjassa hän pelasi ainoastaan lainalla Kiekko-Vantaassa. Kaudeksi 2014–2015 Henritius siirtyi tryoutille SM-liigan nousijajoukkue Vaasan Sportiin. Syyskuun 2014 lopulla hän sai 1+1-vuotisen jatkosopimuksen Sportiin. Henritius teki liigauransa avausmaalin 20. tammikuuta 2015 vieraissa Porin Ässiä vastaan. Hänen varsinainen tulokaskautensa toi kaikkiaan 51 runkosarjaottelussa tehot 2+7=9.

Henritius siirtyi kaudeksi 2015–2016 vuoden mittaisella sopimuksella Mestis-joukkue Mikkelin Jukureihin. Hän oli joukkueen ja koko Mestiksen kolmanneksi paras pistemies tehoilla 17+37=54. Henritius voitti myös koko sarjan tehotilaston lukemalla +32 ja hänet palkittiin Jari Hirsimäki -palkinnolla. Henritius voitti kauden päätteeksi Mestiksen mestaruuden. Syyskuussa 2015 Jukurit ilmoitti hänen jatkavan joukkueessa vuoden mittaisella sopimuksella, kun Jukurit siirtyi pelaamaan SM-liigaan kaudeksi 2016–2017. Joulukuussa 2016 seura jatkoi Henritiuksen sopimusta taas vuodella.

Maaliskuussa 2018 Henrius teki Jukurien kanssa 1+1-vuotisen jatkosopimuksen. Helmikuussa 2019 seura käytti hänen sopimuksessaan olleen option ja teki Henritiuksen kanssa vuoden mittaisen jatkosopimuksen. Joulukuussa 2019 hän teki Jukurien kanssa kaksivuotisen jatkosopimuksen. Kaudella 2019–2020 Henritiuksen rooli joukkueessa kasvoi Jukurien sentteriosaston kapeudenkin myötä. Hän teki SM-liigan yhden kauden piste-ennätyksensä tehoilla 8+15=23.

Jatkoaika.com-verkkolehden pelaaja-arvion mukaan kausi 2021–2022 oli Henritiukselle tehopisteiden valossa pettymys ja hän teki runkosarjassa 37 ottelussa vain viisi tehopistettä. Henritiuksen keskimääräinen peliaika putosi edellisestä kaudesta lähes viidellä minuutilla. Arvion mukaan hän kuitenkin pelasi kevätkaudella pirteästi Jukureiden nelosketjussa. Joulukuussa 2021 seura lainasi Henritiuksen yhden ottelun ajaksi Mestis-joukkue Savonlinnan Pallokerhoon.

Kaudeksi 2022–2023 Henritius siirtyi vuoden mittaisella sopimuksella Saksan toiseksi korkeimmalle sarjatasolle DEL2-liigan Lausitzer Füchseen. Joukkuetta valmensi suomalainen Petteri Väkiparta.

Syyskuussa 2023 Henritius palasi Jokereihin kymmenen vuoden tauon jälkeen pelaamaan Mestistä loppukauden 2023–2024 kattavalla sopimuksella. Helmikuussa 2024 hän teki seuran kanssa kaksivuotisen jatkosopimuksen.

### Maajoukkueura

Henritius pelasi alle 18-vuotiaiden MM-kilpailuissa vuonna 2011. Hänet valittiin Venäjää vastaan pelatun alkulohkon ottelun päätteeksi Suomen ottelun parhaana pelaajana. Yhteensä Henritius on pelannut yhdeksän nuorten ja 25 poikien maaottelua.

Pelityyli
---------

Henritiuksen entisen seuran Jukureiden silloinen urheilutoimenjohtaja Jukka Holtari on kuvaillut Henritiusta klassiseksi kahden suunnan sentteriksi, joka pelaa yleensä vastustajan parhaita pelaajia vastaan, on joukkueensa paras aloittaja ja luotettava erikoistilannepelaaja.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Jokerit | A-SM | 42 | 5 | 13 | 18 | 6 | 9 | 0 | 2 | 2 | 6 | U18 | 6 | 0 | 0 | 0 | 4 |
| 2011–2012 | Jokerit | A-SM | 36 | 11 | 37 | 48 | 33 | 10 | 2 | 6 | 8 | 0 |
|  | Jokerit | SM-liiga | 9 | 0 | 1 | 1 | 2 | 3 | 0 | 1 | 1 | 0 |
|  | Kiekko-Vantaa | Mestis | 8 | 1 | 3 | 4 | 0 | – | – | – | – | – |
| 2012–2013 | Jokerit | SM-liiga | 2 | 0 | 0 | 0 | 2 | – | – | – | – | – |
| 2013–2014 | Kiekko-Vantaa | Mestis | 11 | 2 | 4 | 6 | 2 | – | – | – | – | – |
| 2014–2015 | Sport | SM-liiga | 51 | 2 | 7 | 9 | 2 | – | – | – | – | – |
| 2015–2016 | Jukurit | Mestis | 50 | 17 | 37 | 54 | 16 | 16 | 3 | 9 | 12 | 0 |
| 2016–2017 | Jukurit | SM-liiga | 51 | 3 | 1 | 4 | 10 | – | – | – | – | – |
| 2017–2018 | Jukurit | SM-liiga | 50 | 8 | 9 | 17 | 8 | – | – | – | – | – |
| 2018–2019 | Jukurit | SM-liiga | 57 | 7 | 11 | 18 | 12 | – | – | – | – | – |
| 2019–2020 | Jukurit | SM-liiga | 57 | 8 | 15 | 23 | 8 | – | – | – | – | – |
| 2020–2021 | Jukurit | SM-liiga | 56 | 7 | 12 | 19 | 10 | – | – | – | – | – |
| 2021–2022 | Jukurit | SM-liiga | 37 | 3 | 2 | 5 | 12 | 6 | 1 | 0 | 1 | 0 |
|  | SaPKo | Mestis | 1 | 0 | 1 | 1 | 0 | – | – | – | – | – |
| 2022–2023 | Lausitzer Füchse | DEL2 | 32 | 2 | 9 | 11 | 2 | 6 | 0 | 2 | 2 | 2 |
| 9 kautta | yhteensä | SM-liiga | 370 | 38 | 58 | 96 | 66 | 9 | 1 | 1 | 2 | 0 |
| 4 kautta | yhteensä | Mestis | 70 | 20 | 45 | 65 | 18 | 16 | 3 | 9 | 12 | 0 |
| 1 kausi | yhteensä | DEL2 | 32 | 2 | 9 | 11 | 2 | 6 | 0 | 2 | 2 | 2 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Teemu Henritius**.
* Teemu Henritius The Internet Hockey Databasessa (englanniksi)
* Teemu Henritius Eurohockey-sivustolla (englanniksi)
* Teemu Henritius *Elite Prospects*. Everysport Media Group AB.  (englanniksi)

### Viitteet

1. 1 2 3  Teemu Henritius jatkaa seuraavat kaksi kautta Jukureissa *jukurit.fi*.  19.12.2019. Jukurit HC Oy. Viitattu 19.12.2019.
2. ↑  Tilastot *liiga.fi*. Jääkiekon SM-liiga Oy. Viitattu 22.4.2020.
3. 1 2 3 4 5 6  Teemu Henritius *Elite Prospects*. Everysport Media Group AB.  (englanniksi)
4. ↑  Elite Prospects - Jokerit U16 *eliteprospects.com*. Everysport Media Group AB. Viitattu 17.3.2019. (englanniksi)
5. ↑  Elite Prospects - U16 SM-sarja Stats 2008-2009 *eliteprospects.com*. Everysport Media Group AB. Viitattu 17.3.2019. (englanniksi)
6. ↑  Jarkko Ruutu keltanokkien rinnalle - katso SM-liigan kokoonpanot *MTVuutiset.fi*.  27.12.2011. Telia Company AB. Viitattu 21.4.2021.
7. ↑  Elite Prospects - Jokerit U20 *eliteprospects.com*. Everysport Media Group AB. Viitattu 17.3.2019. (englanniksi)
8. ↑  Teräväinen, Henritius ja Lindell jatkavat Jokereissa *Jatkoaika.com*.  28.2.2012. Jatkoaika r.y. Viitattu 17.12.2012.
9. ↑  Huisman, Eetu: Loukkaantumiset Jokerien riesana *Jatkoaika.com*.  18.10.2012. Jatkoaika r.y. Viitattu 17.12.2012.
10. ↑  Sport julkisti Liigaan valmistautuvan nippunsa *Jatkoaika.com*.  11.4.2014. Jatkoaika r.y. Viitattu 5.6.2014.
11. ↑  Sport vahvistuu yhdysvaltalaispuolustajalla  30.9.2014. Jatkoaika.com. Viitattu 30.9.2014.
12. ↑  Setänen, Eetu: Koivisto osui heti debyyttiottelussaan Sportille *satakunnankansa.fi*.  20.1.2015. Sanoma Media Finland Oy. Viitattu 27.2.2024.
13. ↑  Jukureille kolme pelaajasopimusta - Henritius vahvistamaan hyökkäystä *Jatkoaika.com*.  22.5.2015. Jatkoaika r.y. Viitattu 3.6.2015.
14. ↑  Elite Prospects - Mestis Stats 2015-2016 *eliteprospects.com*. Everysport Media Group AB. Viitattu 17.3.2019. (englanniksi)
15. ↑  Mestis palkitsi parhaansa - Palve palkintorohmuna *Jatkoaika.com*.  29.4.2016. Jatkoaika r.y. Viitattu 2.5.2016.
16. ↑  Jokereiden ensi kauden runko koossa - jatkuvuus taattu *Jatkoaika.com*.  12.4.2016. Jatkoaika r.y. Viitattu 20.4.2016.
17. ↑  Joulukalenteri - Luukku 17 *jukurit.fi*.  17.12.2016. Jukurit HC Oy. Viitattu 18.12.2016.
18. ↑  Henritius ja Jukurit jatkosopimukseen - "Kehityskäyrä on kokoajan ylöspäin" *Jatkoaika.com*.  15.3.2018. Jatkoaika r.y. Viitattu 18.3.2018.
19. ↑  Jukurit sopimukseen seitsemän pelaajan kanssa - Pereskokov ja maalivahtilupaus jatkavat Mikkelissä *Jatkoaika.com*.  14.2.2019. Jatkoaika r.y. Viitattu 15.2.2019.
20. ↑  Seppä, Lassi: Teemu Henritius solmi kahden kauden jatkosopimuksen Jukureihin *Jatkoaika.com*.  19.12.2019. Jatkoaika r.y. Viitattu 19.12.2019.
21. ↑  Liikanen, Tero: Pelaaja-arviot 2019−20: Venäläinen tehoduo Jukurien valopilkkuna *Jatkoaika.com*.  23.3.2020. Jatkoaika r.y. Viitattu 22.4.2020.
22. ↑  Jukurien pelaaja-arviot 2021−22: Salminen ja Palmu loistivat sensaatiokauden kirkkaimpina tähtinä *Jatkoaika.com*.  16.4.2022. Jatkoaika r.y. Viitattu 27.5.2022.
23. ↑  Pesonen, Jarmo: SaPKon ja Oscar Lemströmin tiet eroavat – 350 liigaottelun Teemu Henritius pukeutuu pässipaitaan keskiviikon Peliitat-otteluun *ita-savo.fi.fi*.  7.12.2021. Kaakon Viestintä Oy. Viitattu 25.9.2023.
24. ↑  NEUER STÜRMER IM FUCHSBAU *lausitzer-fuechse.de*.  17.6.2022. EHC "Lausitzer Füchse" Spielbetriebs GmbH. Viitattu 25.9.2023. (saksaksi)
25. ↑  Nurminen, Veikko: Kokenut liigahyökkääjä Teemu Henritius Jokereihin *Jatkoaika.com*.  25.9.2023. Jatkoaika r.y. Viitattu 25.9.2023.
26. ↑  Kiiski, Jyrki: Kapteeni ja viisi muuta jatkosopimukseen Jokereiden kanssa *Jatkoaika.com*.  27.2.2024. Jatkoaika r.y. Viitattu 27.2.2024.
27. ↑  BEST PLAYERS PER GAME (pdf) *stats.iihf.com*.  24.4.2011. IIHF. Viitattu 18.12.2016. (englanniksi)

Jokerit – Mestis
2 Wehmas |
3 Kangas |
7 Häkkilä |
9 Hänninen |
10 Lahtinen |
11 Jeskanen |
13 Tenhovuori |
14 Liuksiala |
16 Henritius |
19 Kalajanniska |
21 Karvinen (**A**) |
22 Forslund |
25 Kuusla |
27 Lind (**A**) |
30 Kolppanen |
35 Risikko |
37 Toikka |
42 Vauhkonen |
43 Virtala |
45 Hakanen |
47 Forsblom (**C**) |
50 Lehtinen |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä (**A**) |
94 Sirkiä  

Valmentajat: Määttä – Niskanen – Hellgren